






	Številka: 0040-5/2026-1630-49

	Ljubljana,13. 10. 2026

	GENERALNI SEKRETARIAT VLADE REPUBLIKE SLOVENIJE
Gp.gs@gov.si

	ZADEVA: Izhodišča za udeležbo na zasedanju ministrov, pristojnih za regionalni razvoj, na 15. Letnem forumu Strategije EU za podonavsko regijo (EUSDR), ki bo potekal 3. in 4. novembra 2026 v Sofiji - predlog za obravnavo   

	1. Predlog sklepov vlade:

	
Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št.  24/05 – uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne …  pod točko … sprejela naslednji
  
S K L E P

1. Vlada Republike Slovenije je sprejela Izhodišča za udeležbo na zasedanju ministrov, pristojnih za regionalni razvoj, na 15. Letnem forumu Strategije EU za podonavsko regijo (EUSDR), ki bo potekal 3. in 4. novembra 2026 v Sofiji.
2. Vlada Republike Slovenije je imenovala delegacijo v naslednji sestavi: 
· Rok Šimenc, državni sekretar, Ministrstvo za lokalno samoupravo, kohezijo in regionalni razvoj, vodja delegacije,
· Uroš Vajgl, Sektor za povezljivost, Ministrstvo za zunanje in evropske zadeve, član delegacije,
· Dimitrij Pur, vodja Službe za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj, član delegacije.

                                                                                                 Mag. Janja Garvas
                                                                   generalna sekretarka
Prilogi:
· Izhodišča za udeležbo ministrov, pristojnih za regionalni razvoj, na 15. Letnem forumu Strategije EU za podonavsko regijo (EUSDR), ki bo potekal 3. in 4. novembra 2026 v Sofiji,

· predlog sklepa.
Sklep prejmejo:
· ministrstva in vladne službe.

	2. Osebe, odgovorne za strokovno pripravo in usklajenost gradiva:

	· Dimitrij Pur, vodja Službe za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj,
· Lucija Unuk, podsekretarka, Služba za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	· dr. Monika Kirbiš Rojs, ministrica, Ministrstvo za lokalno samoupravo, kohezijo in regionalni razvoj,
· Rok Šimenc, državni sekretar, Ministrstvo za lokalno samoupravo, kohezijo in regionalni razvoj.

	5. Kratek povzetek gradiva:

	Državni sekretar Rok Šimenc se bo 3. novembra 2026 v Sofiji udeležil zasedanja ministrov, pristojnih za regionalni razvoj. Zasedanje se bo osredotočilo na prihodnost kohezijske politike v obdobju 2028–2034 in krepitev teritorialnega sodelovanja na območju Podonavja.

Na zasedanju bo Slovenija poudarila pomen ohranitve močne kohezijske politike in programa Interreg Podonavje ter izpostavila vlogo občin in regij kot ključnih nosilcev teritorialnega sodelovanja.

Zasedanju ministrov bo sledil 15. letni forum EUSDR, ki bo v ospredje postavil teritorialno kohezijo, zmanjševanje regionalnih razlik, povezljivost, odpornost, širitev Unije in prihodnost makroregionalnega sodelovanja. 

Dogodek predstavlja edinstveno priložnost za navezovanje stikov med različnimi deležniki ter izmenjavo izkušenj, povezanih z izvajanjem kohezijske politike in teritorialnim sodelovanjem na območju Podonavja.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:

Kratka obrazložitev:
Predvideni stroški prevoza, dnevnic in namestitev bodo znašali do 1.200,00 EUR. 

Sredstva so zagotovljena na proračunski postavki Ministrstva za lokalno samoupravo, kohezijo in regionalni razvoj št. 231149 – Materialni stroški.

Bolgarsko predsedstvo EUSDR bo za vodjo delegacije krilo stroške nočitve od 2. do 3. novembra 2026.


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	
NE
NE
NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	dr. Monika Kirbiš Rojs
ministrica

po pooblastilu ministrice
št.1001-5/2026-1630-6, z dne 9. 6. 2026
Rok Šimenc
                               državni sekretar 





PRILOGA 1

ZADEVA: Izhodišča za udeležbo na zasedanju ministrov, pristojnih za regionalni razvoj, na 15. Letnem forumu Strategije EU za podonavsko regijo (EUSDR), ki bo potekal 3. in 4. novembra 2026 v Sofiji - predlog za obravnavo
Republika Slovenija je edina država EU, ki s celotnim ozemljem sodeluje v treh makroregionalnih strategijah EU: Strategiji EU za podonavsko regijo (EUSDR), Strategiji EU za jadransko-jonsko regijo (EUSAIR) in Strategiji EU za alpsko regijo (EUSALP). Za Slovenijo, ki se nahaja v središču Evrope na stičišču prometnih in energetskih koridorjev, sodelovanje v treh makroregionalnih strategijah EU predstavlja geostrateško prednost.
Rok Šimenc, državni sekretar na Ministrstvu za lokalno samoupravo, kohezijo in regionalni razvoj, se bo 3. novembra 2026 v Sofiji udeležil zasedanja ministrov, pristojnih za regionalni razvoj v podonavski regiji, ki bo potekalo v okviru bolgarskega predsedovanja EUSDR. Dogodek, ki bo potekal pod sloganom Povezujemo regije, krepimo kohezijo: Močnejše Podonavje za vse, koordinira Ministrstvo za regionalni razvoj in javna dela Republike Bolgarije. Osrednja prednostna naloga bolgarskega predsedovanja je zmanjševanje regionalnih razlik ter krepitev kohezije in sodelovanja v podonavski regiji. 
Zasedanje ministrov bo namenjeno strateški izmenjavi mnenj o krepitvi teritorialne kohezije in sodelovanja v podonavski regiji ter prihodnosti kohezijske politike po letu 2027.
Zasedanju ministrov bo sledila uradna otvoritev 15. letnega foruma EUSDR, ki bo potekal 3. in 4. novembra 2026. Na forumu se bodo ob 15. obletnici sodelovanja v okviru EUSDR sestali predstavniki sodelujočih držav, institucij EU, regionalnih in lokalnih oblasti, prednostnih področij EUSDR, mednarodnih organizacij, civilne družbe, mladih in drugih deležnikov iz podonavske regije.
Osrednje teme foruma bodo teritorialna kohezija in zmanjševanje regionalnih razlik, povezljivost, odpornost, vloga mest in regij, širitev Unije ter prispevek makroregionalnega sodelovanja k skupnim evropskim prednostnim nalogam. Posebna pozornost bo namenjena tudi prihodnosti kohezijske politike, prihodnjemu programu Interreg Podonavje ter vlogi makroregionalnih strategij pri oblikovanju in izvajanju kohezijske politike v obdobju 2028–2034.
V okviru zasedanja ministrov in letnega foruma bo državni sekretar Šimenc v razpravah o prihodnosti kohezijske politike in makroregionalnega sodelovanja, zlasti z vidika krepitve teritorialnega sodelovanja in povezovanja držav podonavske regije predstavil stališče Republike Slovenije.
Osrednji del dogodka bo zasedanje ministrov, pristojnih za regionalni razvoj. Državni sekretar bo na zasedanju poudaril pomen ohranitve močne kohezijske politike v obdobju 2028–2034 in nadaljnjega izvajanja programa transnacionalnega sodelovanja Interreg Podonavje kot pomembnega finančnega mehanizma za uresničevanje skupnih projektov. Ob tem bo podčrtal pomen vključevanja makroregionalnih prednostnih nalog v načrte za nacionalna in regionalna partnerstva ter neposredno upravljane sklade EU, zlasti pri obravnavanju izzivov, ki presegajo državne meje meje in zahtevajo skupne rešitve. Državni sekretar Šimenc bo posebej izpostavil pomen občin in regij kot ključnih nosilcev sodelovanja, saj najbolje poznajo konkretne razvojne potrebe in izzive na terenu. V tem okviru bo poudaril pomen krepitve regionalnega razvoja in ustanovitve pokrajin v Sloveniji. 
Zasedanje se bo zaključilo s potrditvijo politične deklaracije iz Sofije (osnutka deklaracije bolgarsko predsedstvo EUSDR še ni posredovalo) ter predajo predsedovanja za leto 2027 Republiki Hrvaški.
Z  deklaracijo bodo sodelujoče države ponovno potrdile politično zavezanost zmanjševanju regionalnih razlik in krepitvi teritorialne kohezije.





PRILOGA 2
Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št.  24/05 – uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne …  pod točko … sprejela naslednji  
 
S K L E P

1.	Vlada Republike Slovenije je sprejela Izhodišča za zasedanje ministrov, pristojnih za regionalni razvoj, na 15. Letnem forumu Strategije EU za podonavsko regijo (EUSDR), ki bo potekal 3. in 4. novembra 2026 v Sofiji. 
2.	Vlada Republike Slovenije je imenovala delegacijo v naslednji sestavi: 
· Rok Šimenc, državni sekretar, Ministrstvo za lokalno samoupravo, kohezijo in regionalni razvoj, vodja delegacije,
· Uroš Vajgl, Sektor za povezljivost, Ministrstvo za zunanje in evropske zadeve, član delegacije,
· Dimitrij Pur, vodja Službe za evropske zadeve in mednarodno sodelovanje, Ministrstvo za lokalno samoupravo, kohezijo in regionalni razvoj, član delegacije.

                                                                                                 Mag. Janja Garvas
                                                                                                generalna sekretarka

Sklep prejmejo:
· ministrstva in vladne službe.

